ຈີນເຕືອນ ສຫລ ເຖິງອະທິປະໄຕ ຂອງຕົນ ໃນທະເລຈີນໃຕ້
​ໂຄສົກ​ຂອງ​ທຳນຽບຂາວ ທ່ານ Sean Spicer ​ໃນ​ມື້ວັນ​ຈັນ​ຜ່ານ​ມານີ້ ໃຫ້ຄຳເຫັນວ່າ “ສະຫະລັດ​ຈະ​ປົກ​ປ້ອງ​ດິນ​ແດນ​ຂອງ​ນາໆ​ຊາດ” ຮວມທັງ​ໃນ​​ເຂດ​ທະ​ເລ​ຈີນ​ໃຕ້.
ຈີນໄດ້ເຕືອນສະຫະລັດວ່າ ຕົນຈະບໍ່ຍອມຖອຍ ຈາກການອ້າງກຳມະສິດທີ່ວ່າ ຕົນ ຄວບຄຸມທະເລຈີນໃຕ້ ທີ່ມີການຂັດແຍ້ງກັນນັ້ນ ທ່ານນາງ Hua Chunying ໂຄສົກະຊວງການຕ່າງປະເທດຈີນ ກ່າວຕໍ່ພວກນັກຂ່າວ ທີ່ກອງປະຊຸມຖະແຫຼງຂ່າວຢູ່ນະຄອນຫຼວງປັກກິ່ງໃນວັນອັງຄານວານນີ້ວ່າ ແລະທ່ານນາງກ່າວຕື່ມວ່າ ການໃຫ້ຄວາມເຫັນຂອງທ່ານນາງ ມີຂຶ້ນເພື່ອເປັນການຕອບໂຕ້ຕໍ່ການໃຫ້ຄວາມ ເຫັນໂດຍໂຄສົກຂອງທຳນຽບຂາວ ທ່ານ Sean Spicer ໃນມື້ວັນຈັນຜ່ານມານີ້ວ່າ  ຮວມທັງໃນເຂດທະເລຈີນໃຕ້ ນອກນັ້ນ ທ່ານ Spicer ຍັງກ່າວວ່າ ສະຫະລັດ ຈະຂັດຂວາງບໍ່ໃຫ້ຈີນ ເຂົ້າຄວບ ຄຸມໝູ່ເກາະ ໝູ່ດອນຕ່າງໆ ໃນເຂດທະເລດັ່ງກ່າວ ຜູ້ທີ່ປະທານາທິບໍດີ Donal Trump ສະເໜີຊື່ແຕ່ງຕັ້ງໃຫ້ເປັນລັດຖະມົນຕີການ ຕ່າງປະເທດທ່ານ Rex Tillerson ກ່າວໃນສັບປະດາແລ້ວນີ້ວ່າ ການເຂົ້າເຖິງ ໝູ່ເກາະໝູ່ດອນເຫຼົ່ານີ້ຂອງຈີນອາດຈະຖືກສະກັດກັ້ນ ຊຶ່ງໄດ້ພາໃຫ້ມີຄວາມເປັນ ໄປໄດ້ ໃນການປະເຊີນໜ້າກັນ ທາງທະຫານ ການສ້າງເກາະດອນທຽມຂຶ້ນໃນທະເລຈີນໃຕ້ຂອງຈີນ ໄດ້ກໍ່ໃຫ້ເກີດຄວາມເຄັ່ງຕຶງ ໃນບໍລິເວນດັ່ງກ່າວ ບັນດາປະເທດທີ່ຢູ່ໃນຂົງເຂດມີຄວາມຢ້ານກົວວ່າຈີນ ຊຶ່ງໄດ້ ສ້າງເດີ່ນບິນ ແລະນຳເອົາອາວຸດໄປຕິດຕັ້ງ ຢູ່ຕາມເກາະດອນທຽມເຫລົ່າ ນັ້ນ ຈະຂະຫຍາຍຄວາມສາມາດທາງດ້ານທະຫານຂອງຕົນ ແລະອາດເປັນໄປ ໄດ້ ທີ່ຈະ ຈຳກັດການເດີນເຮືອ ຈີນໄດ້ອ້າງເອົາກຳມະສິດເກືອບທັງໝົດໃນທະເລຈີນໃຕ້ ໃນຂະນະທີ່ໄຕ້ຫວັນ ມາເລເຊຍ ຫວຽດນາມ ຟີລິບປິນ ແລະບຣູນາຍ ໄດ້ອ້າງເອົາກຳມະສິດໃນບໍລິ ເວນ ທີ່ເປັນເສັ້ນທາງເດີນເຮືອຍຸດທະສາດ ແລະ ບ່ອນຫາປາ ທີ່ອຸດົມສົມບູນ ພ້ອມທັງ ບໍ່ນ້ຳມັນ ແລະ ແກັສທຳມະຊາດສຳຮອງນຳດ້ວຍ